Smernica č. 6/2013,
ktorou sa mení  smernica č. 27/2011 o organizovaní, riadení a finančnom zabezpečení súťaží detí a žiakov škôl a školských zariadení

Gestorský útvar: Sekcia regionálneho školstva,  tel.: 02/59374466                  ev. č.: 2013-246/4291:5-925

Ministerstvo školstva, vedy, výskumu a športu Slovenskej republiky podľa ustanovenia  § 14 ods. 1 a § 11 ods. 7 a 8 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva túto smernicu: 

Čl. 1	 
Predmet úpravy
Smernica č. 27/2011 o organizovaní, riadení a finančnom zabezpečení súťaží detí a žiakov škôl a školských zariadení sa mení takto:

1.	Slová „krajský školský úrad“ vo všetkých tvaroch sa v celom texte smernice nahrádzajú slovami „obvodný úrad v sídle kraja“ v príslušnom tvare.
 
2.	Čl. 11 ods. 1 prvá veta znie:

„Ministerstvo prideľuje1a) finančné prostriedky na organizáciu súťaží z rozpočtovej kapitoly ministerstva vnútra na zabezpečenie obvodných a krajských kôl a z rozpočtovej kapitoly ministerstva na zabezpečenie celoslovenských kôl.“.

Poznámka pod čiarou k odkazu 1a znie: „1a)  §3 zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov“.

Čl. 2	
Účinnosť
Táto smernica nadobúda účinnosť 1. februára 2013.

  minister